DIALUNA, 27 MAART 2023 
588-0022 
HAYA NOS RIBA: 
WWW.AWEMAINTA.COM 
NOTICIA@AWEMAINTA.COM 
AWEMainta 


2 
3 
2 


6 


BLOKE SINDICAL: 


TOPA A ‘DOUBLE CROSS’ 
SU MESUN FIRMA 
PA REVOCA E LEY DI 
PRESTATIEMANAGEMENT 


HUES A SPLICA 


NO POR CONDENA 
ACUSADO DI ABUSO 
PA FALTA DI PRUEBA 


OTMAR ODUBER 


MARISOL LOPEZ- 
TROMP TA GAÑA HASTA 
MINISTERIO PUBLICO 


E MOMENTO MAS ICONICO FOR DI E MERCADO DI REINO UNI: 


VUELO DI BRITISH AIRWAYS 
PA ARUBA! PABIEN ARUBA! 

M 
anera cu a menciona nomber di sindicato TOPA, por a nota e cara 
di disgusto riba presidente di SAD, Edward Maduro y e demas 
miembronan di e bloke sindical (SADA, SPA, SIMAR, FTA y SEPPA). Pa 
nos recapitula, despues cu e sindicatonan, den e caso aki, incluyendo 
sindicato TOPA, a 
bay reuni cu prome minister cu e meta pa revoca e prestatiemanage- 
ment, e sindicatonan a sali bay pasobra no a bay di acuerdo cu loke e 
prome minister a bin cu ne, esta bin cu un comision tecnico pa por trata 
e prestatiemanagemente. TOPA tabata e unico sindicato cu a keda sinta 
cu e mandatario y Conseho di Minister y a yega na un acuerdo. 


Segun Edward Maduro, nan tabata den un bloke di seis sindicato, 
esey ta incluyendo TOPA. Den un di e reunionnan despues di dia 27 di 
januari, e sindicatonan den e bloke a bisa cu lo ta buscando un reunion 
cu Conseho di Minister, pasobra nan por trek in ley. Den e reunionnan 
a indica cu ta bon pa bin cu un presentacion di e puntonan. Hopi biaha 
no sa kico ta pasa den Conseho di Minister. Parlamento por wak’e en 
bibo y ta mira ken ta vota voor y ken ta vota tegen. Pero den Conseho 
di Minister no sa kico ta pasa. A bisa pa bin cu e puntonan den un 
powerpoint. Esey ta loke cu a palabra. A hinca tur punto palabra den 
un presentacion. Berdad TOPA a pone su mes como boluntario pa hinca 
e puntonan den un powerpoint. E coleganan di SIMAR a yuda pa haci’e 
nechi. Ta punto cu a wordo palabra entre e sindicatonan. 


E discusion cu sindicato TOPA ta ki momento ta presenta e puntonan. 


Mayoria den e bloke a dicidi cu lo present’e tanten cu e ley ta riba mesa. 
TOPA a bisa cu no, cu lo present’e y ora ta den un bloke, mayoria ta 
dicidi. TOPA a demostra esey cu depende ki ora e mayoria ta conta. 
Si mayoria ta na su fabor, e ora e ta conta. Pero si mayoria no ta na 
su fabor, e ora e ta hala atras. Por mira con nan no ta sincero, segun 
Maduro. 


Den un carta di dia 28 di februari manda pa gobierno, sindicato TOPA 
a firma pa revoca e landsbesluit overheidsbeoordeling y no ta poni 
ningun caminda pa duna un presentacion. Esaki ta un double crossing 
riba tur e demas sindicatonan. Dia cu a dicidi cu lo lanta fo’i mesa, a 
palabra prome cu e reunion, incluyendo TOPA cu lo lanta bay. Manera 
hende sin palabra, e momento ey TOPA a dicidi cu nan lo keda. Ta con 
por bay guera cu hende asina. Ta firma un papel priminti pa revoca e ley 
y si no kier revoc’e lo bay den un presentacion toch. 


Aki ta mustra cu sindicato TOPA no ta di palabra. A pesar cu ora den e 
sindicato ey a forma un directiva nobo, nan a pidi pa join e bloke, ya cu 
den pasado nan no tabata join e sindicatonan. E directiva a indica cu 
nan no ta e directiva anterior. 
Un hende mester tene cuenta cu e slogan di TOPA. Un cos cu ta sigur, 
segun Maduro, e directiva actual ta pio cu esun anterior. Ta jammer cu 
no ta garantisa e posicion huridico di e trahadonan, ta mal informa, ta 
sinta den reunion cu sindicato, ta firma carta cu sindicato, pero e mes 
ta double cross nan mesun firma. 


M 


arisol Lopez-Tromp no mester bin hunga cu cara di santo awe, ta 


loke por a compronde fo’i Otmar Oduber durante di un conferencia 


di prensa cu el a yama recientemente. Marisol Lopez-Tromp tabata sa 


di e spiritonan for di dia cu el a sinta como minister. Pero ta te dia cu a 


bah’e como minister, el a purba di hunga un wega pa perhudica su per- 


sona, asina Otmar Oduber a duna di conoce. 


Marisol Lopez-Tromp, cor’i fo’i MEP, cor’i fo’i AVP y cor’i fo’i partido 


POR cu mester a baha. E tabatin caso di engaño y mentira contra Chris 


Dammers, cual el a perde y a conden’e, unda cu e mester a paga boet y 


mester a comporta su mes pa dos aña largo, sino nan lo a coge cera. E 


mesun Marisol Lopez-Tromp cu a gaña Ministerio Publico, a bolbe gaña 


nan. E mesun Marisol Lopez-Tromp no tabata ministeriabel, pasobra 


el a bay un eleccion pa bay bisa pueblo cu e ta integro. Cu e si ta para 


contra corupcion. Oduber a indica cu e por a prueb’e cu el a gaña. 


Pa dies aña largo e no kier a paga belasting p’e miyones cu el a gana 


e tempo ey. P’esey Marisol Lopez-Tromp no por a bira ministeriabel. 


Lopez-Tromp a bringa contra tur hende pasobra tabatin un ley cu si 


algun luna mas a pasa, e lo a scapa cu e mester a paga e belasting aki 


cu tabata core den por lo menos 300 mil y pico mil florin. Cu ki cara e 


ta papia di integridad, Oduber a cuestiona. 


Na final a convence y a dun’e chens pa paga e belasting y por a bira 


minister. Un hende asina, cu a gaña conta Chris Dammers, cori tres 


biaha fo’i tres partido, cu aworaki ta bolbe entrega keho falso contra 


Oduber. Cu no kier a paga belasting y kier sinta den parlamento awe, 


como sifuera cu ta masha integro. 


INVESTIGA DI TUR BANDA 


Otmar Oduber a bisa cu el a cansa; el a wordo investiga di tur banda. 


Investiga pa MEP riba fondo di desaroyo San Nicolas. Un total di 13 


hues den reino a mustra cu no a haci nada. Ora cu el a sali fo’i AVP, Mike 


de Meza a investig’e den tur su departamentonan. 


Awo cu el a sali, Ministerio Publico, a base di declaracion di Booshi 


Wever, di Michael Williams, di Jan de Ruijter y un bosh’i hende mas. Un 


pa un tur hende a cuminsa mira e berdad ta sali, caminda cu pa varios 


aña largo a lastra su nomber. 


KICO CU EL A HACI TIN SU STEMPEL 


E ta bisa cu el a para a para manera un homber, den su sapato como 


minister, pasobra e sa kico e tabata haci. Y te dia di awe e no ta arepenti 


di nada cu el a haci.”Otmar Oduber a traha cu alma y cuerpo p’e pueblo 


aki. Cada un proyecto y cada un ley, cada un proyecto cu te awe ta 


ehecuta, tin Otmar su stempel riba dje,” el a duna di conoce. 


Bloke Sindical: 


TOPA a ‘double cross’ su mesun firma pa 
revoca e ley di prestatiemanagement 


Otmar Oduber 


Marisol Lopez-Tromp ta gaña 
hasta Ministerio Publico 

live easy 


E ley di pen- 
sioen den 
propio ad- 
ministracion 
a cambia. 


Y awor? 


E posibilidad pa spaar 
un pensioen den propio 
administracion cu facili- 
dadnan ﬁscal no ta 
vigente mas y cu esaki 
e concepto di fundacion 
di pensioen of BV di 
pensioen tambe ta can- 
cela. 
Consecuente- 
mente bo no por inclui 
esaki mas riba bo balan- 
sa como gasto deduci- 
bel y lo bo paga mas 


Spaar pa un pensioen 
cu 
fasilidadnan 
ﬁscal 
desde awor ta posibel 
solamente si e prima 


• 
un fondo di pensio- 
en of seguro na 


• 
un fondo di pensio- 
en den Reino Hulandes 
• 
un fondo di pensio- 
en pafo di Reino 
Hulandes 
cu 
ta 
apunta pa minister 
• 
un seguro profe- 
sional pafo di Aruba 
cu ta apunta pa 


E cambio di ley ta trese 
cambionan 
ﬁnanciero 
inespera pa bo empresa 
y como empresario bo 
tin cu pensa riba un 
alternativa mas fasil y 
simpel 
posibel. 
E miho solucion pa 
spaar bo pensioen cu 
beneﬁcio di impuesto ta 
na 
Guardian 
Group 
Fatum. 
E 
compania 
number uno di seguro y 
pensioen 
di 
Aruba. 


Tuma contacto cu un 
consehero di pensioen 
experiencia di Guardian 
Group pa mas informa- 
cion tocante e beneﬁ- 
cionan di un pensioen 
pa empresario ﬂexibel 
segun bo situacion y 
necesidadnan personal. 
Nos ta yuda bo cu 


Jylliane de Cuba 


Pension advisor 


528 3105 
jylliane.decuba@myguardiangroup.com 
@ 


Pa mas informacion: 


di pensioen! 
Bo specialista 


impuesto. 


keda paga na: 


Aruba 


minister 


Empresario y accionista 
mayoritario, bo sa kico 
ta e consecuencianan 
ﬁscal pa bo? 


placer! 


D 
iabierna mainta Corte a declara Yovany Alberto Machado Guillen liber di e 
acusacionnan cu el a abusa of comete actonan inmoral cu e yiu menor di su 
pareha. Guillen, kende tabata encarcela di aña pasa ta liber awo. A pesar di e deci- 
sion di Corte aki cu hopi hende ta cuestiona, Hues den e sentencia, despues di a de- 
clara e homber, a bisa cu esaki no ta nifica cu Corte no ta kere e menor. Probable- 
mente e comentario aki a bini despues di sentencianan similar den pasado cu a haya 
hopi critica bou di comunidad. E caso specifico aki a wordo trata na inicio di luna di 
maart unda el a wordo representa pa abogado mr. Mohammed mientras cu e partido 
perhudica (mama di e menor) a presenta cu abogado mr. Vito Carlo y a haci deman- 
da pa daño y perhuicio. 
Fiscal a pidi e dia ey un castigo di 66 luna, kitando e tempo cu a pasa den deten- 
cion preventivo. Tambe a pidi pa bay di acuerdo cu e demanda di e partido perhu- 
dica. E acusacion tabata cu rond di 18 di december 2020 te cu 18 di october 2021, 
a comete actonan di inmoralidad cu un menor di 16 aña. A papia di penetracion y 
otro actonan di caricianan sexual, hincando su parti intimo den boca di e menor. E di 
dos acusacion, si e prome no keda proba, ta cu rond di aña 2015 te cu 18 di october, 
2021, a comete actonan di inmoralidad. Den e caso aki e fecha/ periodo ta varia. 
Corte a yega na e conclusion pa declara e acusado aki liber pasobra no tin sufici- 
ente prueba. Pa esaki a tene lo siguiente na consideracion. A splica cu articulo 385, 
tercer inciso di Codigo Penal ta bisa cu no por condena un acusado basa riba sola- 
mente declaracion di un testigo. A pone esaki den ley pa garantisa legalidad di un 
prueba, den e sentido cu e articulo ta prohibi Hues pa declara algo proba den caso 
e hechonan y circunstancianan presenta door di un testigo no tin apoyo den un otro 
tipo di prueba. Corte ta constata cu e descripcion di e hechonan, manera ta para den 
e citacion, ta bini exclusivamente for di declaracionnan di e menor menciona eyden. 
Cu excepcion di declaracion di mama di e menor, tur declaracion cu testigonan a 
duna ta basa riba loke e menor a conta nan. Y no por mara esakinan na cierto inci- 
dentenan concreto. E anotacionnan den e dagboek di e menor, unda e ta menciona 
un acto como di inmoralidad, no por sirbi como prueba di apoyo. Loke ta skirbi ta bini 
solamente di e menor. Suficiente prueba confiabel pa e acusacion cu ta bini di un 
otro fuente, no tin, na opinion di Corte. For di declaracionnan di e sospechoso, kende 
ta desmenti di a haci algo inmoral cu e menor di edad, por deduci cu berdad algun 
biaha e tabata riba e mesun cama cu e menor y el a yega di pas’e un serbete ora cu 
e tabata den douche, pero esaki no ta prueba pa e acusacion specifico. 


Mirando cu e menor ta biba cu e sospechoso den e mesun cas, esakinan no ta sufi- 
ciente circunstancianan specifico pa sirbi como prueba di apoyo pa e caso. Como un 
posibel prueba di apoyo lo por sirbi e declaracion adicional di e mama di e menor, 
duna dia 18 di februari, 2022, algun luna despues di e denuncia di 18 di october 
2021. Den e di dos declaracion, e ta menciona algo cu a pasa cu por mara na loke 
lo a pasa na december, 2020. E lo a mira e acusado drumi sunu tras di e menor 
di edad cu su parti intimo cerca di lomba di e menor, cu na e momento ey tambe 
tabata riba cama cu nan. Segun el a declara, el a lanta e homber di soño y a mustr’e 
riba su comportacion, y cu si esey ripiti e lo tuma paso contra dje. Pero Corte no ta 
haya e declaracion aki mucho confiabel pa wordo uza como prueba di apoyo pa e 
acusacionnan. Corte ta haya cu e no ta cuadra cu loke e testigo aki mes a declara dia 
19 di februari, 2021 den su denuncia. El a bisa cu nunca el a haya algun indicacion 
cu e acusado aki por haci tipo di cosnan asina. 


E declaracion di e denunciante cu e no a menciona e incidente di december, 2020 ante- 
riormente, pasobra e tabatin berguensa cu e no a tuma accion contra e sospechoso, 
no ta convence Corte. Esaki mirando con na prome instancia el a declara cu convi- 
cencia cu nunca el a mira indicacion cu e por a sospecha di algo. 
Esaki ta conduci na e conclusion cu pa e acusacionnan no tin prueba legal, pa cual 
a declara e homber liber. Na final ta wordo splica pa tur hende eyfo lo siguiente. E 
decision di Corte aki no ta nifica cu ta duda den declaracion di e menor di loke a pasa 
cu ne, of cu no por kere e menor. Pero ley ta prescribi cu un persona no por wordo 


Hues a splica 


No por condena acusado 
di abuso pa falta di prueba 


condena un acusado si e prueba ta bini di solamente un 
persona. Esaki ta asina den e caso aki. Esaki ta nifica cu 
Corte no a yega of no a atende e pregunta mes di kende 
su version ta mas creibel, si ta esun di e menor of di e 
sospechoso. Riba esaki Corte no a expresa su mes y no a 
profundisa su mes riba dje. 
Pues den e caso aki no ta bisa cu e homber ta inocente 
pero no tin prueba pa conden’e. 

C 
omo gremio comercial ta sumamente importante pa 
keda na altura di situacionnan internacional cu por tin 
un efecto riba nos mercado local. Un situacion asina ta pas- 
ando den mundo bancario actualmente. E articulo aki ta pa 
informa ariba kico a causa e crisis, e efecto cu e tin mundi- 
almente, y kico esaki por significa pa Aruba su economia lo- 
cal. 


Causa 
Por a tuma nota cu den e ultimo 2 siman 3 banco regional 
na Merca, Silvergate, Silicon Valley bank, y Signature Bank. 
Otro factor cu a hunga un rol grandi ta cu Credit Suisse, un 
banco sistemico mundial a wordo tuma over door di un di su 
competidonan mas grandi yama UBS. Un banco “regional” 
na Merca tin un balance total di entre $10 - $100 biyon. E 
banconan mas grandi mes na Aruba ta wordo considera un 
“Community” Bank paso nan tin un balans total te cu $10 
biyon. 


Na Merca tin e asina yama Federal Deposit Insurance 
Company (FDIC), cu ta sigura tur cliente cu tin deposito den 
un banco te cu $250,000. FDIC a tuma over e banconan 
concerni pa asina sigura e deposito di nan clientela, pero 
tambe reorganisa of bende e banconan den problema. 
Credite Suisse, cu den pasado tawata tin basta problema 
caba a wordo cumpra pa su rival UBS pa $3.25 biyon. 


Efecto Internacional 
E efecto ta uno interesante, paso cinco di e Banco Centralnan 
mas grandi di mundo a anuncia un accion coordina pa 
asina sigura y stabilisa e sistema financiero internacional. 
Banconan Centralnan di Merca (Federal Reserve), Europa 
(European Central Bank), Inglatera (Bank of England), 
Suisa (the Swiss National Bank), Canada (Bank of Canada), 
y Japon (Bank of Japan) a anuncia cu tin suficiente likides 
pa asina purba calma e situacion turbulento andando den 
mundo financiero. 


Ariba 22 maart Federal Reserve a anuncia cu nan lo subi 
interes cu 0.25% di 4.75% pa 5%, pa asina sigui purba 
baha inflacion. Mundo ta den un situacion di inflacion halto 
y interes ta subiendo. Interes ta subi normalmente den 


un situacion inflatorio pa publico purba “spaar” mas. Ora 
interes ta abou ta mas cumbiniente pa inversionista pasobra 
banconan kier pone mas likides den mercado. Por a tuma 
nota tambe cu mercadonan na Merca, Dow Jones y Nasdaq 
ta stabiel. 


Efecto Local 
E efecto pa Aruba ta wordo premira ainda cu lo ta minimo, 
pero si nos mester keda vigila e situacion internacional, 
pasobra Aruba semper ta retrasa pa sinti e efectonan inter- 
nacional. Na 2008 den e ultimo recesion, Aruba tambe a 
sobrevivi cu efecto local minimo compara cu otro paisnan. 
Por mira cu ariba 16 di maart 2023 Banco Central di Aruba 
a mantene e reserva obligatorio na 25,5 porciento pa asina 
garantisa cu tin likides amplio pa nos mercado. Likides 
amplio ta importante pa mantene e balor y stabilidad di nos 
florin specialmente den un temporada di inflacion halto di 
5.5% determina pa Banco Central. 
Tambe nos a tuma nota den rapport di Banco Central di 
januari 2023cu e rationan prudencial bancario ta bon. Aki 
nos ta nota cu e ratio di likides ta 27.9% (20% ta minimo), 
e “Capital Adequacy Ratio” ta 34.4% (16% ta e minimo) y 
e ratio di deposito compara cu fianza ta 60.1% (maximo ta 
80%). Kico esaki ta nifica ta cu banco nan local ta resiliente 
y tin likides amplio. 
ATIA como gremio comercial lo keda vigila e situacion inter- 
nacional y local pa asina informa debidamente su miem- 
bronan y comunidad en general. 


Analisis 


Ki efecto un crisis bancario mundial lo tin pa Aruba? 

C 
onseho di Minister a ricibi un presentacion di e 
grupo di trabou di Aruba y Hulanda riba e inves- 
tigacion haci riba e sistema y maneho di subsidio duna 
door di Gobierno. Den cuadro di tema A di Landspak- 
ket pa mehora finansa publico, na januari 2022 a inicia 
e estudio y na september 2022 a presenta e resultado 
na Conseho di Minister hunto cu algun recomendacion 
con pa haci cambionan necesario pa por yega na un 
sistema di subsidio mas eficiente, eficaz y transpar- 
ente na Aruba. Siman pasa Conseho di Minister a bay 
de acuerdo cu e plan di mehoracion y denter di poco 
lo cuminsa cu e trabounan pa por implementa e reco- 
mendacionnan den fase den e tempo nos dilanti. Aki ta 
sigui un bista di e resultado di e investigacion, e reco- 
mendacionan y e plan di accion. 


Subsidio fragmenta 
Resultado di estudio riba subsidio ta mustra cu tin 47 
instancia cu ta haya subsidio di Gobierno. Na aña 2020, 
por ehempel, Gobierno a brinda 55 miyon na subsidio 
na e instancianan aki. E grandura di instancia ta dife- 
rencia y subsidio cu ta wordo duna ta fragmenta. Tin 
varios organisacion cu ta ricibi sumanan chikito y cu 
ta depende gran parti riba Gobierno pa haya entrada 
pa cubri nan gastonan. Por lo general e posicion finan- 
ciero di instancianan cu ta ricibi subsidio ta stabiel. 


Maneho no ta cuadra cu ley 
E maneho actual di subsidio ta uno ambigue unda cu 
e punto di salida ta e maneho stipula na aña 2016, e 
asina yama ‘output subsidiestelsel’, di locual maneho 
no ta debidamente ancra den ley. E ley vigente actual ta 
data di aña 1990 y ta aplicabel ainda. Esaki a conduci 
na e situacion ambigue unda cu maneho y e base legal 
pa cu esaki no ta cuadra cu otro y ta conduci problema 
cune den practica. 


Sistema no ta eficiente y efectivo 
E estudio tambe a revela cu tin menos atencion pa e 
aspecto di efectividad y eficiencia ora ta otorga subsidio 
pa ehecucion di tareanan publico. E estudio ta indica 
cu otorgamento di subsidio di parti di Gobierno a bira 
mas un automatismo unda cu temanan di eficiencia 
y efectividad no ta ricibi e atencion necesario. 
Adicionalmente ta indica cu masha poco ta desconta 
sumanan cu a wordo duna di mas na e instancianan. 
En general e conclusion di estudio ta cu ta necesario 
pa Pais Aruba reforsa y reforma su maneho di subsidio. 


Recomendacionan 
Ta recomenda pa Gobierno bay enfoca mas riba 
eficiencia y efectividad ora di duna subsidio. Mester tin 
un miho separacion entre maneho y ehecucion. Tambe 
ta recomenda pa haci tumamento di decision pa otorga 
subsidio mas explicito y pone rekisito realistico como 
condicion. Un enfoke a largo plaso tambe ta wordo 
considera esencial. Ta recomenda pa duna departa- 
mentonan crucial di Gobierno un papel mas promi- 
nente ora ta trata tumamento di decision y unda cu 


Minister Maduro ta informa den cuadro di tema A di Landspakket pa mehora finansa publico: 


Conseho di Minister ta aproba e plan pa cambia e 
sistema y e maneho di subsidio duna pa gobierno 


Cambionan lo wordo haci den fase den e tempo nos dilanti 


Departamento di Finansa tin un posicion cardinal pa locual ta coordinacion di maneho 
di subsidio. Ta esencial pa evalua e relacion cu instancianan cu ta haya subsidio. Mester 
percura pa condicionnan basico ta presente y mester por duna cuenta riba e subsidio 
ricibi. Asina ta preveni cu otorgamento di subsidio automatico, inefecitivdad y inefi- 
ciencia ta wordo traspasa pa e maneho nobo di subsidio di Gobierno. 


Plan di accion 
E plan cu Conseho di Minister a aproba ta pa haci cambio di e sistema y maneho di 
subsidio den algun fase den e tempo nos dilanti. Asina lo cuminsa na apunta un persona 
pa guia e cambionan y lo apunta na cada departamento envolvi esnan responsabel. Lo 
haci un ‘inhaalslag eindafrekeningen’ pa por tin bista si Gobierno a duna placa dimas of 
di menos. Lo haci un ‘herijking van de bestaande subsidierelaties’ pa asina hunto cu e 
instancianan traha riba e relacion, necesidad y proceso pa yega na e subsidio. Despues 
lo traha riba e cambionan pa un maneho y sistema nobo di duna subsidio den e fase di 
‘invoering van een nieuw subsidiestelsel,’ y finalmente lo traha riba e ‘consolidatie van 
de instellingen’ den cual ta agrupa e instancianan pa asina e peticion, otorgacion y uzo 
di subsidio por bay mas eficiente y eficaz. Ta cambionan grandi cu den e tempo nos 
dilanti lo bay wordo implementa. 

E 
yegada di e vuelo inaugural di Brit- 
ish Airways ta representa un era 
nobo pa Aruba su turismo, ya cu nos 
lo ta conectando directamente cu un 
di nos mercadonan di mas importante 
na Europa. Aruba ta presente den e 
mercado di Reino Uni desde 1997, y 
ta consistentemente e di dos mercado 
mas grandi pa Aruba den Europa. 


“Nos a caba di regresa for di London, 
unda a reuni cu un delegacion amplio 
di ehecutivonan di British Airways cu 
ken nos a bin ta traha di cerca. Ambos 
partido ta contento di por a yega e 
punto aki y ta mira cu tin demanda 
pa Aruba y cu esaki lo simplemente 
sigui crece, principalmente conside- 
rando locual lo sigui despues di e dia di 
awe, unda lo amplia Aruba su promo- 
cion grandemente bou di clientenan 
di British Airways y den e mercado 
Britanico. Ta nota caba con e interes 
di e biahero afluente ta resalta. Esey 
ta pa corda nos cu Aruba ta un desti- 
nacion posiciona debidamente.” asina 
Ronella Croes, CEO di Aruba Tourism 
Authority a duna di conoce. 


13% di bishitantenan di Europa a bin 
for di Reino Uni na 2022, y ta spera 
cu na fin di 2023 esaki por yega 15%. 
Ta spera cu den e añanan nos dilanti, 
a traves di e conexion nobo cu British 
Airways lo por logra kibra e record di 
21% di bishitante Europeo for di Reino 
Uni cu a wordo estableci na 2017. 
Den transcurso di añanan Aruba a 
lansa diferente campaña y tawata 
tin diferente momento unico cu a sa 
di atrae atencion di tanto tour oper- 
ador como consumidor. Algun di e 
mometonan mas memorabel tawata 
por ehempel promocion di Aruba riba 
London su taxi pretonan, den e under- 
ground metro system di London como 
tambe na Wimbledon. Awor e momento 
mas iconico for di e mercado di Reino 


Uni ta bira e vuelo di British Airways pa 
Aruba! 


Den un encuesta reciente cu a midi 
comportacion di biahe di personanan 
na Reino Uni, 68% di participante a 
bisa cu nan a yega di tende di Aruba. 
Den e mesun encuesta, participan- 
tenan a comparti e criterianan di mas 
importante ora di soge un destino pa 
bishita. Limpiesa, siguridad, un entorno 
natural atractivo y personanan local cu 
ta demostra hospitalidad ta e criteri- 
anan principal. Na di 5 luga ta e acceso 
na vuelonan directo, algo cu awor lo 
haci Aruba mas accesibel y atractivo 
pa e mercado di Reino Uni. 


British 
Airways 
lo  
ta  
bendi- 
endo  vuelo  pa  Aruba  pero tambe 
lo ta bendiendo paketenan a traves di 
British Airways  Holidays y otro tour 
operadornan.  A.T.A., AAA, Ministerio 
di Turismo y socionan e.o. hotelero 
ta sostene e desaroyo aki mirando e 
contribucion cu esaki ta nifica pa Aruba 
su diversificacion y e oportunidad pa 


yega na socionan y cientenan nobo pa 
Aruba. Na e momento aki ta trahando 
riba un campaña di concientisacion pa 
Aruba den e mercado, cual lo ser lansa 
banda di locual ya ta coriendo den e 
mercado, incluyendo campaña inten- 
sivo cu British Airways. Hopi promocion 
adicional lo sigui durante e siguiente 
lunanan. 


A.T.A. ta agradecido na tur persona 
cu a contribui pa haci e vuelo aki un 
realidad. Na e ekipo di AAA, A.T.A. na 
Aruba y Europa, e Hunta di Supervision 
di A.T.A., Ministerio di Turismo, AHATA 
y hopi otro. Danki pa e apoyo, trabao 
duro y e confiansa den e ruta nobo aki. 
Pabien Aruba! 


E momento mas iconico for di e mercado di Reino Uni: 


Vuelo di British Airways pa Aruba! Pabien Aruba! 

D 
iabierna ultimo a tuma luga e prome reunion di e 
comision tecnico tocante “prestatie management sys- 
teem”. Esaki ta un sistema nobo cu a wordo introduci pa 
evalua tur empleado publico na forma uniforme. Prome cu 
su introduccion casi tur hefe di departamento y gran par- 
ti di empleadonan publico a haya training extenso riba e 
sistema aki. E ley a drenta na vigor dia 1 di januari ultimo. 


Despues di su introduccion, sindicatonan a urgi Gobierno 
pa para esaki debi cu tin algun hefe di departamento lo ta 
poniendo presion riba empleadonan, y tin confusion riba 
ehecucion di e sistema. Gobierno a delibera cu sindica- 
tonan, sinembargo sindicatonan SADA, SPA, SEPPA, FTA y 
SIMAR a dicidi di no participa si no revoca e ley. 


Di banda di Gobierno a splica cu no por revoca un ley sin 
cu tin argumentonan valido y p’esey a invita sindicatonan 
na mesa. Sindicato TOPA ta e unico sindicato cu a pone 
su preocupacionnan pa cu e contenido di e sistema riba 
papel. 
A base di esaki, y den consulta cu sindicato TOPA, a dicidi 
di institui un comision tecnico pa trata e puntonan. 


Na e reunion tawata presente representantenan di sindi- 
cato TOPA, y di parti di Gobierno tabata presente exper- 
tonan di DWJZ, DRH y Ministerio di Asuntonan General. 
Tin cu remarca cu Gobierno a invita e bloke sindical SADA, 
SEPPA, KPA, SIMAR y FTA pa e reunion pero nan a opta 
pa no ta presente. Gobierno ta lamenta esaki pasobra a 
informa e sindicatonan na varios ocasion cu na mesa por 
adresa e preocupacionnan y yega na solucion den bene- 
ficio di empleadonan publico. 


E reunion diabierna ultimo tawata fructifero unda a haci 
varios palabracion pa cu e comision tecnico y pa cu e 
puntonan señala. Tambe a keda palabra cu TOPA lo noti- 
fica Gobierno mesora ora nan tin informacion cu un hefe 
di departamento ta of kier mal uza e sistema di evalua- 
cion. 


“Mester accentua cu e “prestatie management systeem” 
ta un instrumento pa mehora e funcionamento di e trahado 
publico. Pues por conclui cu e comision a cuminsa den un 
forma positivo. Un biaha mas ta extende invitacion na e 
bloke sindical pa forma parti di e comision tecnico”, Prome 
Minister a duna di conoce. 


Prome Minister Evelyn Wever-Croes: 


Reunionnan tecnico entre sindicato y gobierno 
a cuminsa riba sistema nobo di evaluacion 

P 
rome Minister Evelyn Wever-Croes y Minis- 
ter Dangui Oduber ta na Jacksonville, Flor- 
ida pa reuni cu ehecutivonan di Jaxport pa fir- 
ma un MoU cu Jaxport como partner strategi- 
co pa Aruba den desaroyo economico. 


Jaxport ta interesante pasobra e ta e puerto 
mas grandi di container di Florida. Cu esaki 
Aruba y Jaxport lo explora rutanan nobo pa 
cargo entre Aruba y Merca, y mester bisa, 
menos costoso cu e ta awor. Esaki lo fortifica 
e terminal di cargo di Aruba tambe. 


LNG 
Y locual ta haci e partnership nobo aki mas 
interesante ta cu por ofrece na servicionan di 
LNG na cruceronan, cu por crea un ruta nobo 
di crucero entre Jacksonville y Aruba. 


Prome Minister Wever-Croes tabata na 
New York siman pasa y a pasa Jacksonville 
na caminda pa Aruba, y lo ta bek diamars. 
Minister Dangui Oduber lo atende e demas 
compromisonan e siman aki na Jacksonville 
pa concretisa e palabracionnan. 


“Cu esaki, nos ta crea oportunidadnan nobo 
pa Aruba, cu por baha costo di bida y por crea 
mas desaroyo economico”, Prome Minister a 
expresa. 


Minister President Evelyn Wever-Croes y 
Minister Dangui Oduber ta na Jacksonville 
Lo firma MoU cu puerto 
di Jacksonville pa ruta 
nobo di cargo pa Aruba 


Y asina baha costo di bida y 
crea mas desaroyo economico 

A special Lunch Buffet 
with unlimited Mimosa, Orange Juice & Sodas 


Entertainment: 
Edjean Semeleer, Chris Kross, 
Susjaira Kerpens, Michaelangelo 
Koolman, Mariachi Sol De Mi Tierra. 
Band: SUONA 


Door Prizes: 
1 Lunch for 2 at Aquarius Restaurant 
1 Dinner for 2 at Aquarius Restaurant 
1 Dinner for 2 at L.G. Smith Restaurant 
2 Okeanos Spa Gift Certificate 
1 Weekend Stay for max. 4 pax at the 
Renaissance Ocean Suites 


Mother's Day 
LUNCH 


Sunday May 14, 2023 
Time: 11:00am-3:00pm 
Afl. 90 Adults 
Afl. 35 from 5 up to 12 yrs 
4 years and below free 
Cash Bar in Aruban Florin 



GET YOUR TICKETS! 


Payment Swipe Only 
Office hours to pick up tickets is from 9:00am-4:00pm 
from Monday to Friday. For more info please Contact 
Richelyn at 5236405, Magaly at 5236404 or Sue Ann at 5236403. 


D 
iadomingo algo despues di  5’or di main- 
ta, riba e caminda dilanti di ex Veld di Na- 
cional un motociclista pa un of otro motibo a 
cay cu su brommer y a keda seriamente her- 
ida. Mesora a pidi pa presencia di polis y am- 
bulance mirando cu e homber a haya basta 
sla na su curpa y aparentemente lo tabata 
sangra te hasta pa orea. 
Na yegada di ambulance e paramediconan 
a prepara e motociclista herida y cu hopi 
urgencia a transport’e pa hospital. Polis na 
e sitio a tuma datos y haci investigacion di e 
accidente. 


D 
iasabra den oranan laat di atardi, algun 
personal tabata canando riba e beach na 
Grapefield y aki pa nan sorpresa nan a bin 
topa cu un of mas pakete sospechoso cu a 
spoel aan riba e beach. Nan no a confia esaki 
y a avisa polis. 
Mesora algun patruya di polis a bay direc- 
cion di Grapefield pa bay check si por ta trata 
di paketenan di droga.  Unidad di K9 di polis 
tambe a bay na e sitio y a cuminsa cu un 
buskeda extenso riba e beach pa mira si por 
topa cu mas di e paketenan aki. 
Autoridad a confisca e pakete haya riba beach 
y a wordo entrega den man di e departamento 
di polis concerni pa haci mas investigacion. 


Motociclista seriamente herida 
despues di a cay cu su brommer 


Pakete sospechoso haya 
riba beach, tuma den beslag 
pa mas investigacion 

D 
iasabra algo prome cu 9’or y mey di ano- 
chi, na Moomba Beach lo a surgi un prob- 
lema caminda dos hoben di un grupo di 5 lo 
a agredi un empleado di e establecimento. Pa 
un of otro motibo dos di e hobennan lo a pasa 
man pa un botter y a surgi un problema cu a 
bay for di man, den cual lo a agredi y a hin- 
ca un empleado na su brasa. Mesora a logra 
wanta un di e hobennan aki, kende tabata un 
damita basta hoben, mesora lo a avisa polis y 
ambulance tambe.  


Varios unidad di polis a presenta na e sitio, 
e damita hoben cu nan tabata tin wanta na 
Moomba Beach, mesora a wordo deteni. 
Mesora polis a cuminsa cu un buskeda pa 
e resto di e hobennan aki. Por a mira polis 
buscando den area di Marriott, di Saliña 
Cerca y riba beach caminda polis lo a bin topa 
cu un otro sospechoso mas, e tambe a wordo 
deteni. E agentenan na e sitio a pidi pa trans- 
portwagen di polis pa hiba e dos sospecho- 
sonan pa warda di Strandpolitie. Segun nos a 
compronde  durante buskeda nan lo a detene 
un otro mas den area di Holiday Inn. 
Ambulance tambe a presenta pa atende cu e 
victima, aparentemente ta trata di un manager 
di e establecimento cu a wordo hinca na su 
brasa. 


Caso di hincamento: 


Un grupo di hoben lo agredi y 
hinca un empleado na Moomba Beach 

D 
iasabra mey anochi polis a bay poco pabou 
di Citgo Tanki Leendert, pa un accidente cu 
hende herida. Na yegada di patruya di Playa 
tegenover di un supermercado tres auto, nan 
tawata esunnan envolvi den e accidente.  E 
prome vehiculo tawata un Hyundai, cu segun 
informacion na e sitio ta esun cu a dal tras di 
un Toyota Vitz cu na su turno a bay dal un Nis- 
san Tiida. 


Por a mira cu e Hyundai cu a keda para cerca di 
e crusada ta esun cu a kibra mas. Ambulance 
a wordo pidi pa chauffeur di e Toyota Vitz, na 
yegada Paramediconan a bay atende cu ne. 


D 
iasabra den oranan di mainta Brandweer a sali cu urgencia pa un cas 
na candela ariba e caminda di Morgenster.  Dos unidad di Brandweer a 
yega basta lihe, unda cu aparentemente in cushina lo tawata na candela. 
Na yegada caba bomberonan a nota cu no tin nada di huma of candela.  
Habitantenan e ora a splica e bomberonan kico a sosode y cu huma lo a 
cuminsa sali for di patras di e frishider.  Ora cu a bay controla pa descarta 
cu por tin candela a bin resulta cu ta un waya a overheat y cuminsa smelt. 
Esaki a saca huma y a pone cu e habitantenan a bay den poco panico, 
yamando Brandweer.  


Dos unidad di Brandweer a yega 
cas na Morgenster pa candela 


Accidente entre 3 auto 

D 
iadomingo mainta un biaha mas e crusada por 
bisa mas conoci den Playa pa accidente ta den 
noticia atrobe. Tawata algo prome cu 10’or cu po- 
lis mester a bay e crusada di Weststraat cu Prof. 
lorentzstraat pa un accidente.  Na yegada nan a 
constata cu tin un persona herida den un Kia Pi- 
canto, cu golpi na pia y cabes y lo ta sinti curason. 


Ariba e imagennan por mustra cu e Picanto a subi 
e crusada sin pone atencion y pa su mala suerte 
un flatbed cu carga tawata yegando y ta dal contra 
dje. Ambulance ya tawata yegando e sitio, unda cu 
Paramediconan mesora a bay duna chauffeur di e 
Picanto e asistencia necesario. Na final e ta wordo 
transporta pa Hospital.  D.O.W mester studia e 
crusada aki mas y pensa con nan por bay alivia/ 
remedia e problema serio aki unda cu ta asina 
duidelijk cu mester bin uj solucion. 


Otro chauffeur herida den accidente ariba 
crusada di Weststraat cu Prof.lorentzstraat 

Women’s Football 
• Women’s World Cup prize money 
a crece 3X a pa un suma di USD 152 
miyon 
• FIFA ta puntra commercial partners 
(broadcasters y sponsors) pa step up 
cu nan bids pa broadcasting rights, 
indicando cu e sumanan cu a wordo 
ricibi ta inaceptabel 
• FIFA ta desea di subi e prize money 
pa Women’s pa por ta igual cu esun di 
Men’s pero ta depende di entradanan 
di sponsors pa esaki tambe 
• E servicionan y capacidad di e World 
Cup si lo bay ta igual ta na esun di 
hende homber, cu oportunidad pa cada 
pais hiba mesun hopi delegadonan y 
hungadonan, como tambe e acomoda- 
cionnan y e nivel di biahe, nivel di team 
base camps y otro facilidadnan 
• FIFA ta anuncia mehoracion den 
arbeidsvoorwaarden pa hungadonan 
femenino profesional cu por ehempel 
reglamento beneficioso pa muhenan 
na estado 


Futuro 
• Gianni Infantino a wordo re-eligi pa 
un periodo di 4 aña mas 
• Futbol pa amputees (hende cu disabi- 
lidad fisico) lo bay haya mas atencion y 
oportunidad 
• Formato di World Cup 2026 a cambia 
pa inclui mas pais, cu mas wega cu lo 
wordo hunga (di 32 pa 48 pais, di 64 
pa 104 wega) 
• A expande e Club World Cup 2025 cu 


mas clubnan participando y mas wega 
(tur 6 continente lo wordo representa 
na e Club World Cup) 
• Presidente Infantino a menciona e 
posibilidad di un FIFA World Series 
• E U17 World Cup lo wordo hunga tur 
aña, pa niun hungado di U17 mester 
perde chens pa participa 


Governance 
• FIFA a menciona cu lo tin mas miho 
maneho riba global transfer fees 
• Mas commitment pa cu financial 
sustainability 
• FIFA a menciona cu lo bay investiga 
e feasibility riba pone un limite riba 
transfer fees 


Revenue 
• FIFA a hit un record revenue di USD 
7.7 biyon 
• Pa e siguiente ciclo di 4 aña FIFA ta 
proyecta un revenue di USD 11 biyon, 
di cual e fondonan lo wordo distribui 
pa futbol mundialmente, cual segun 
Presidente Infanto ta pas den su vision 
di “Make Football Truly Global” 


Tecnologia 
• FIFA su enfoke ta cu tecnologia ta 
e caminda di e futuro, y lo haci VAR 
accesibel na tur pais miembro 
• Na e momento aki tin VAR den 100 
pais rond di mundo (FIFA ta conta cu 
211 pais miembro incluyendo Aruba) 
• Lo introduci VAR Light pa paisnan cu 
por tin 4 camara riba veld 
• Lo introduci te hasta un last level pa 
paisnan cu tin acceso na 1 camara so 
riba veld 
• 
FIFA 
lo 
ofrece 
RDO 
(Referee 
Development Officers) pa yuda miem- 
bronan cu structura, organisacion y 
educacion pa nan Referee Departments 
• FIFA ta sigui traha riba desaroyo di 
eFootball tambe y lo sigui traha pa tur 
e FIFA games ta keda e miho wega riba 
Mercado 


Maart 2023 


FIFA 73rd Congress Briefing 


< Continuacion na pagina 15 > 

D 
urante di e partido cu a tuma luga diahuebs ultimo 23 di maart en- 
tre S.V. Atlantico Deportivo vs S.V. Arsenal den Copa Division Uno, e 
referee mester a para e wega na di 82 minuut pa motibo di bringamento 
cu a tuma luga entre e hungadonan. 
A base di e rapport di e referee e hungadonan y miembro di e clubnan 
envolvi a haya voorlopige schorsing di AVB y a wordo informa di esaki 
tambe. Fuera di esey, e caso a wordo manda pa Straf Commissie, cu ta 
un entidad independiente di AVB, pa tuma un decision riba e caso aki 
despues di duna oportunidad na tur esnan envolvi pa duna nan banda 
di medaya. 


AVB ta nota cu ultimamente tin mas violencia riba veld y rond di e deporte 
di futbol y esaki ta di lamenta. Pa e motibo aki siman pasa AVB a yama 
un reunion cu caracter di urgencia pa discuti e topico aki cu e dirigen- 
tenan di e clubnan cu lo tuma luga diaranson 29 di maart 2023. E meta 
di e reunion aki ta pa hunto, AVB y esnan concerni yega na un medida 
cu lo wordo implementa pa evita cu e situacion aki escala, pero tambe 
pa disciplina esnan cu no ta mantene nan mes na e normanan deportivo 
y buena conducta. 


Ref. wega entre S.V. Atlantico Deportivo contra di S.V. Arsenal 


Talent Development Scheme 
• Arsène Wenger, Chief of Global 
Football Development di FIFA, 
a anuncia cu TDS lo mira un 
investment di USD 200 miyon pa 
e proximo 4 aña 
• Tin 7 pais cu ta participa na 
e pilot program di TDS actual- 
mente, e meta ta pa tur pais tin 
un TDS. (Nota: aki na Aruba nos 
plan a wordo entrega caba pa 
AVB y aproba door di FIFA) 
• Tur TDS lo ricibi un suma di 
USD 50 mil pa aña 
• FIFA su meta ta enfoca riba 
academies pa cada pais miembro 
por tin e best of the best training 
hunto y pa demostra cu long 
term planning ta pay off (a uza 
como ehempel Maroco y Hapon) 
• Tur pais miembro por aplica pa 
un FIFA talent coach, cu lo set 
up y duna training specialisa pa 
algun hungado (entre edad di 
12 y 16 aña) y coach local cu 
hopi promesa. E prome 7 pais 
nan den pilot project a cuminsa 
traha cu nan FIFA Talent coach 
desde januari 2023 


< Continuacion di pagina 14 > 

E 
ultimo di- 
anan nos 
por a tende 
c o n t i n u a - 
mente di e 
2.1 miyon di 
ex-minister Bri- 
esen y di problema 
den Partido opositor. Ta bon pa Pueblo 
no cay den e wega di desviacion aki y 
kita e focus riba realidad di tanto mal 
maneho di e gabinete aki incluyendo e 
2.1 miyon cu niun ta cay bao di e for- 
ma corecto di e principio di bon mane- 
ho gubernamental. Ora gobierno y par- 
lamentarionan ta den parlamento mes- 
ter tene cuenta cu tur aspecto di bon 
maneho di fondonan publico cu ta bin 
direct via belasting di pueblo. 
No por ta asina cu ora di pasa un ley 
den parlamento, caminda riba un tema 


tin falta di comunicacion of informa- 
cion, ta desvia di e importancia di e 
discusion. Prome cu por aproba un 
ley, e mal informacion of e pregun- 
tanan cu por tin duda riba nan pa cual- 
kier parlamentario,mester por wordo 
investiga, contesta y enfrenta den 
parlamento mes y si asina mes no tin 
claridad pa tur 21 miembro, mester 
pidi pa schors e reunion te ora tin un 
claridad riba cualkier duda. 
Nos parlamentarionan presente tabata 
grita di banda pa banda ofendiendo 
otro y culpa otro pero niun a para y 
exigi president di parlamento pa e exigi 
gobierno claridad riba e poco infor- 
macion cu nan tabata dispone di dje, 
tur mester a haya e vonnis, rapport di 
Centrale Bank, CAD etc. 
Nos por a wak cu tur 21 miembro tabata 
carece di informacion riba e topico aki. 


Dicon no a busca informacion prome 
cerca e personanan concerni di e tempo 
ey of e rapport di CAD prome cu a sigui 
trata esaki. Pero no laga esaki pasa 
sin mas ni menos y despues kier cues- 
tiona, culpa of desvia di cosnan publico 
pa temanan di misunderstanding entre 
coleganan of full parlamento. Na final 
esun perhudica ta pueblo niun hende 
mas. 


Gabinete Wever-Croes1despues di e 
traspaso di gobernacion na 2017 a 
warda te despues di 6 aña den gober- 
nacion pa trata esaki. Dicon NO a 
trat’e mesora despues di e traspaso? 
Of esaki tabata conscientemente haci 
door di gabinete Wever-Croes? Na final 
e unico culpabel cu e suma a subi dras- 
ticamente y cu ta for di placa di pueblo 
ta sake ta GabineteWever-Croes. 


Sandra Hijmering-Yee (AVP): 


Gobierno ta purba desvia Pueblo di e problemanan real! 


S 
ETAR ta orguyoso di por anuncia 
un biaha mas su partnership cu 
Soul Beach Music Festival. Soul Beach 
Music Festival ta celebra su di 20 aña 
aniversario  organisando concierto cu 
diferente artista y comediante interna- 
cional na Aruba. E evento aki ta atrae 
hopi  turista y hendenan local den e 
weekend di Memorial Day cual lo tuma 
luga entre 24 pa 29 di mei venidero. 
  
SETAR como compania Nacional di 
Telecomunicacion na Aruba, semper a 
percura desde inicio di e prome evento, 


pa e cobertura completo di Wi-Fi y servi- 
cionan di telecomunicacion na tur  e 
localidadnan di e actividad  durante e 
weekend. Adicionalmente, e aña aki 
Soul Beach lo haci uzo di SETAR su 
plataforma nobo di e-wallet, Pay.aw, 
pa bende ticket pa e comedy night y e 
dos anochi di concierto obtenibel pa e 
mercado local. 
  
Clientenan cu no a download Pay.aw 
ainda por haci esaki den e App Store 
of Google Play Store, registra gratis 
pa haya acceso pa cumpra Soul Beach 


Music Festival ticket den e App. Pay.aw 
por wordo uza cu tur proveedor y tur 
banco local. 
  
Un evento cu sigur bo no lo kier perde, 
cu artistanan internacional renombra, 
entre otro Jill Scott, e banda The Roots 
y Tifanny Haddish. Busca bo ticket den 
Pay.aw y goza di Soul Beach Music 
Festival ‘23. 


Pa mas informacion di con pa uza Pay. 
aw por bishita  www.pay.aw/quick- 
start of www.setar.aw. 


SETAR sponsor di Soul Beach Music Festival 2023 

R 
iba 23 di maart pa exactmente 10.14 di mainta a dren- 
ta un melding di Bureau Rampenbestrijding Aruba (BRA) 
cerca e team di crisis di Horacio Oduber Hospital (HOH) unda 
cu ta anuncia Tsunami warning pa Aruba. Esaki tabata e di 
12 simulacro regional di tsunami Caribe Wave y importante 
pa bisa ta cu Aruba a participa semper na tur e Caribe Wav- 
enan cu a tuma luga e ultimo añanan y sin duda Hospital cu 
tin un rol asina importante den nos comunidad ta forma un 
parti crucial den e simulacro aki. Mayoria di colega na HOH a 
participa y pues solamente esnan cu tabatin deber cu pash- 
ent e momento ey a sigui brinda cuido y participacion asina 
ta sigur di aplaudi. 


E meta di e ehercicio aki ta pa conoce e organisacion den 
momento di crisis, identifica puntonan di mehoracion, sea 
den comunicacion of den p.e. proceso di evacuacion durante 
un tsunami. Tambe ta monitor tur e loke ta preparacion cu 
tin ya ‘in place’ como hospital y finalmente con bon nos ta 
prepara si encaso algo asina sosode. “Algun siman pasa BRA 
a informa di e training y pues e a cuminsa haci preparacion 
pe dia di awe,” Milka Wernet, Manager di siguridad ta conta. 
A traha diferente draaiboek y tambe sjabloon, a revisa loke 
tin ‘in place” caba y a ‘update’ unda tabatin mester. A reuni 
cu diferente grupo esta managers, Hulpverlenersteam (HVT) 
y team di security y tambe a informa kico ta importante pa 
enfoca riba dje y mas importante ainda cu mester dirigi tur 
hende pa 3 piso of mas halto den e edificio. Ainda tabatin 
algun pregunta ultimo ora pero e comunicacion mi tin cu 
bisa a bay bastante bon,” Wernet a bisa. 


Gregory Croeze, director financiero di Hospital ta conta cu 
“manera e melding a drenta nos a activa tur nos miembronan 
di personal. Nos tin un team di crisis y nan a subi di biaha 
den menos di 3 minuut piso 5 di toren B. Nos a cuminsa 
comunica cu e teamnan den cas y asina avisa nan di e infor- 
macion cu nos a ricibi for di BRA. Riba cada piso tabatin un 
team specialmente pa wak kico ta pasando y pa move tur 
pashent di piso 1 y piso 2 pa piso 3, 4 y 5. E comunicacion di 
e team di crisis a sigui directamente cu BRA y tambe inter- 
namente pa tur hende ta prepara pa e supuesto momento di 
impacto. Nos a nota riba borchi tur accion cu mester tuma 
luga, e persona cu ta envolvi y tambe ki informacion mester 
sali den cas p.e. e orario di un posibel blackout. Comunica 
cu e diferente lidernan di cada team con ta bayendo cu e 
pashentnan, si tin suficiente cuminda, zuurstof y mas. 


“Evaluacion di e training di tsunami a caba di tuma luga y 
tabatin diferente puntonan cu a wordo discuti cu nos por 
siña di dje y mehora pa futuro. Un training asina ta yuda pa ta 


mas miho prepara si encaso haya nos mes c’un tsunami real 
of un accidente di avion, un candela of un otro calaimdad pa 
percura y salvaguardia e siguridad di nos pashentnan, bishi- 
tantenan y nos personal.” Asina Jacco Vroegop, director di 
HOH ta splica. Un training sumamente educativo y Hunta di 
Directiva y crisisteam ta gradici tur hende pa nan compren- 
sion y cooperacion pa asina haci e training uno exitoso. E 
ta hopi bon pa practica esaki regularmente pa si encaso un 
calamidad sosode nos por yuda y rescata otro. “Mi ta spera 
cu esaki nunca pasa, pero si en caso tin un calamidad nos 
por ta cla para pa yuda!”, Vroegop ta termina. 


Pa dos ora largo a sigui e simulacro presenta pa BRA 


Hospital a participa den e tsunami training nacional 

U 
n biaha mas, Aruba su nomber a subi tarima in- 
ternacional y e biaha aki marcando historia na 
momento cu Prome Minister Evelyn Wever-Croes a 
wordo guia na e centro di e sala di Asamblea General 
na Nacionnan Uni pa precidi e reunion y asina tambe 
clausura e UN 2023 Water Conference na New York. 
Esaki ta e prome biaha den historia cu un Arubiano 
ta precidi un reunion na Nacionnan Uni como presi- 
dente, Presidencia Ex officio. Y e honor aki a toca un 
hende muhe di nos pais, nos Prome Minister Evelyn 
Wever-Croes. 


Siman pasa, Prome Minister y Minister Ursell Arends 
a representa Aruba dignamente na e UN 2023 Water 
Conference na New York. Aruba a resalta un biaha 
mas internacionalmente. 


Prome Minister a remarca cu na Aruba nos ta riba 
e bon caminda cu hopi cos bon caba pero ainda tin 
hopi trabou pa haci. Prome Minister a expresa cu 
el a siña hopi di e conferencia aki. Principalmente 
e conferencia ta conscientisa cu tin mester di sigui 
traha pa garantisa cu tur hende na Aruba por tin e 
bon calidad di awa pa bebe y ta accesibel na un prijs 
cu tur hende por paga. Tambe Aruba mester traha 
riba RWZI (rioolwaterzuiveringsinstallatie) pa asina 
hopi lihe yega na un solucion pa esaki. Proteccion y 
cuido di nos oceano, bida den lama y e coralnan, ta 
un otro reto cu mester tene cuenta cu ne pa asina nos 
por garantisa e stabilidad di nos pilar economico, nos 
turismo. 


“Hopi a wordo papia. Pero awo ta e momento pa accion. 
Aruba ta riba e bon caminda pero tin trabounan cu 
ainda mester wordo haci”, Prome Minister a enfatisa. 


Prome Minister Evelyn Wever-Croes: “Mi ta mira bek 
atras riba un conferencia hopi intensivo, hopi trabou 
y cansancio, pero mi ta sumamente satisfecho con 
esaki a bay. Y ta keda nos pa sigui cu tur e trabounan 
cu nos tin mester di haci pa Aruba. Mi ta contento di 
conta cu partners y hendenan cu ta interesa pa yuda 
nos soluciona e problemanan pa Aruba”. 


Na e conferencia di awa na Nacionnan Uni Aruba ta marca historia, 


Prome Minister ta e prome Arubiano 
cu a presidi reunion como presidente 


Un momento pa etala Aruba riba e tarima internacional 

WILLEMSTAD - Entre tanto, segun dianan ta pasa a bin 
sa a traves di e resultadonan di e investigacion di NFI cu 
e cadaver descubri na Playa Canoa ta esun di Rayza y a 
informa famianan. Enfin e telefon cu a keda den circulacion 
tabata sirbi manera un punto di contacto interesante pa 
famia y conocinan cu a sigui ping e telefon di Rayza (aunke 
cu un otro doño). 
Diripiente a drenta un tip anonimo cu Eni Carmelia a confia 
un tal Carlito cu el a viola un mucha muhe, patras di SDK, 
chok’e mata, anto caba his’e benta den cercania di Playa 
Canoa. Dos dia despues Eni Carmelia a bay kima e cadaver. 
Carlito Vrutaal y Eni Carmelia ta cera hunto. Ampliamente 
a conta autoridadnan kico precies a sosode, esta con tur 
cos a bay y cu ta trata aki di un mucha muhe cu tabatin un 


laptop hunto cu ne, segun fiscal mr. Astrid Tiggelaar. 
Tambe e tip anonimo a bisa cu polisnan a gara e ex di Eni 
Carmelia cu e laptop di Rayza. Autoridadnan a establece cu 
e tip anonimo lo mester tabata di Carlito ‘Karel’ Vrutaal, cu 
kende Eni Carmelia lo mester tabata cera den e mesun cel. 
Vrutaal a conta Carmelia pakico el a cay cera, anto Carmelia 
na su turno a conta henter su historia, te hasta cu el a mata 
Rayza, despues di a viol’e y kita su propiedadnan for di dje. 
Vrutaal y Carmelia tabata sinta abou na suela, hungando 
Playstation, anto humando marihuana y ey Eni Carmelia a 
papia. Den sala di corte a trece Karel ‘Carilto’ Vrutaal ayera, 
pero esaki a nenga redondamente pa papia. Segun Vrutaal 
e acusado Eni Carmelia tin hendenan pisa na su banda. Ni 
despues cu corte, esta hues mr. Sigmar Carmelia, a laga 
saca tur hende for di sala, Vrutaal no a papia absolutamente, 
pa temor cu e tin pa represaya. Hues mr. Sigmar Carmelia 
despues a laga e testigo bay numa. Fiscal señora mr. Atrid 
a continua cu su rekisitorio di 23 pagina pa finalmente 
demanda un castigo di prizon di 17 aña pa Eni Carmelia. 


11 aña a pasa pa trece asesino di 
Rayzienne ‘Rayza’ Scoop den corte 


WILLEMSTAD - Sala di corte tabata yen di hende na ocasion 
di tratamento di e caso relaciona cu morto di Rayzienne 
‘Rayza’ Scoop, kende a disparce 11 aña pasa inexplicable- 
mente. Famianan y amigonan a keda tur e tempo ey den un 
incertidumbre total riba kico lo por a sosode cu e persona 
aki. Hues mr. Sigmar Carmelia ta esun cu a dirigi tratamento 
di e caso ayera den sala di corte y na nomber di Ministerio 
Publico señora mr. Astrid Tiggelaar a hiba palabra. Encarga 
cu e defensa ta abogado mr. S. Larmonie. E acusado ta Eni 
Victorio Carmelia, kende tin actualmente 32 aña di edad y cu 
ya ta sintando den prizon castigonan pa otro actonan crim- 
inal cu el a comete den pasado. E caso aki a haya e nomber 
‘Perdi’, despues cu a haci tur esfuerso pa yega na un clari- 
ficacion, pero sin resultado. Tabata na aña 2019 cu a bolbe 
habri e investigacion dor di un team special di KPC. Hecho 
ta cu Rayza a keda asesina cu 19 aña di edad. Ministerio 
Publico a sali cu e declaracion cu Rayza a keda viola y caba 
asesina cruelmente. Esaki segun fiscal por keda legalmente 
y convinsentemente proba, anto ta Eni Carmelia ta esun 
responsabel. 
Tabata den e anochi di 30 pa 31 di december di aña 2011 
cu Rayza a sali cas cu su tas y laptop na man, despues di 
un conflicto cu su amigo di fam Winterdal, kende a sigui su 
tras den auto, pero Rayza a ninga redondamente pa drenta 
e auto di su amigo Winterdal tabata coriendo. Pero, e amigo 


Winterdal no a insisti mas pa Rayza drenta auto despues 
di a tuma nota cu Rayza a coy caminda di cas pa bay na 
su mayornan, mientras Winterdal a bira bek na altura di 
‘Big One’. Despues, mas laat, alrededor di 5.30or di mainta 
Winterdal a busca contacto telefonicamente cu Rayza, pero 
no a logra. Winterdal a tuma contacto cu e famia, kendenan 
a bisa cu Rayza no a bin cas y tabata 2 di januari 2012 cu 
famianan a haci denuncia na polis cu no por haya Rayza. E 
relato di Winterdal a keda confirma via imagennan di camara 
for di e tempo ey. 
Den camaranan a mira un hende muhe canando riba 
Bonamweg, den direccion di SDK y a identific’e como Rayza 
Scoop, ya cu e tabatin un tas cu laptop na man. 


Testigo Karel Vrutaal no a 
duna declaracion den corte 

Fortaleza Pa Famia 


MASKE cuanto un hende studia, of e tin posicion halto, of e ta rico, y e tin poder, semper e mester keda habri pa corec- 
cion, pasobra coreccion ta bini di Dios, no ta existi un ser humano cu no por wordo coregi y disciplina. 


Pobresa y berguensa lo bin riba esun cu ta neglisha instruccion, ma esun cu ta haci caso di coreccion lo wordo honra, 
(Proverbionan 13;25). 


Rumannan hasta si un hende wordo sorprendi den cualkier delito, boso cu ta spiritual, restaura un hende asina den un 
spirito di mansedumbre, cada un wak su mes, pa boso tambe no wordo tenta (Galationan 6:1). 


Pa nos coregi y yuda un persona sali for di su eror, no ta necesario tira cos na su cara, pero necesario ta haci e persona 
compronde cu su actitud, no ta di acuerdo cu e palabra di Dios, y esey ta hibe na pica y rebeldia contra Dios, y cu e tin di 
arepenti di su pica y drecha su relacion cu Dios. 


Hopi hende ta kere cu ora nos zundra un persona, nos a coregi e persona, no lubida cu hopi hende ta kere cu nan no tin 
fout y cu nan tin rason pasobra e sistema di mundo ta duna nan rason, p’esey semper un bon splicacion, lo yuda hende 
cu a cay, lanta ariba bek y biba pa Dios, pasobra tur hende por haci fout. 


Ora e yiu prodigo (Lucas 15:11-32) a bolbe cas bek, e tata no a tira nada na su casa, pero e a bise drenta paden, pasobra 
e yiu cu tabata morto a biba, den un palabra bisa e relacion entre Tata y yiu tin mas balor cu tur placa cu e mucha por a 
gasta. Ora nos ta balora cos, placa, propiedad mas cu hende, nos no por reconcilia hende cu Dios, pasobra materialismo 
semper lo blokia amor y fraternidad. 


Esun cu ta neglisha disciplina ta desprecia su mes alma, ma esun cu scucha, ta adkiri comprondemento (Proverbionan 
15:32). 


Mientras cu un hende no ta acepta coreccion y disciplina, lo e sigui cana den scuridad, pasobra esey ta e evidencia di 
horea duro, evidencia di curason duro, y evidencia di capricho. Solamente Cristo Hesus por trece luz den scuridad. 


Den nos tur su curason tin un luga pa Cristo Hesus drenta y trece cambio y pas, pasobra nos curason no ta traha pa rabia, 
odio, arogancia y orguyo.( Revelacion 3: 19+20). 


Tur scritura ta inspira pa Dios, y ta util pa siñansa, pa reprendemento, pa coreccion, pa educa den husticia, pa e hende di 
Dios por ta perfecto, ekipa den tur bon obra (2 Timoteo 3:16+17). 


E enemigo di nos alma cual ta e diabel, tin hopi hende ta trompica, bisando diariamente cu nan no ta perfecto, p’esey 
nan a cay bek den droga, inmoralidad, etc., pero e Bijbel ta siña nos cu si nos obedece e palabra di Dios, nos lo yega na 
perfeccion den Cristo Hesus. 


E spirito di rebeldia ta move riba henter mundo desviando hende for di e caminda di Dios, y e unico manera pa nos gana 
e bataya, ta ora nos somete nos mes completamente na Dios, y den esey nos por resisti e diabel y e lo huy for di nos. 


Riba nos mes nos no por bringa e forsanan di scuridad pero den Cristo nos ta mas cu vencedor. 


Ora nos ta acepta coreccion y disciplina di Señor nos ta haci nos mes disponibel pa wordo uza pa Su honra y Gloria, 
pasobra Señor ta disciplina esun cu E ta stima. Coreccion y disciplina ta hiba nos na obediencia, pa nos por wordo bendi- 
ciona. 


Sinceramente, Pastor Marcel Balootje 


Por fabor no rechasa disciplina y coreccion 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece: 


Freddy Boekhoudt 
Cariñosamente yama: “Eddy of Papa” 
*26 maart 1965 - †22 maart 2023 


Na nomber di su: 
Esposa: 
Lisandra Sharine Boekhoudt-Blanco 


Yiunan: 
Jaqueline Boekhoudt y Aldrich Dania 
Edsel Boekhoudt 
Edson Boekhoudt 


Tata: † Dominico Boekhoudt 
Mama: † Theresita Boekhoudt-Rasmijn 


Nietanan Stima: 
Rocheline Boekhoudt 
Angely Dania 


Manera Nieta: Aldriën Dania 


Rumannan: Alicia y Lino Robert 
Magriet y Jani Dirksz 
Roberto Boekhoudt 
Milo Boekhoudt y Mariana Angela 
Ricardo Boekhoudt y Ingrid Carrasquero 
† Gabriel Boekhoudt 
Efigenia Boekhoudt 
Angeline Boekhoudt y Francis Dijkhoff 
Soraida Boekhoudt y Eric Pardo 


Suegro: Juan y Maria Blanco 
Suegra: Filomena Servud y Segundo 
Koolman 


Ihanan: Aaron, Isha y Yabib 


Sobrino(a)nan, primo(a)nan, swa y 
cuñanan, tanta y omonan, comer y comper 
nan, tur su bon coleganan di DOW infra, 
bisiña nan 


Demas famia: 
Boekhoudt, Blanco, Servud, Dania, Koolman, 
Rasmijn, Yarzagaray, Ras, Robert, Dirksz, 
Dijkhoff, Franken, Charles, Navas, Dabian, 
Carrasquero, Pardo, Croes, Kock, de Lange, 
Bennett, Prescott, Maduro, Angela, Arena, 
Marchena, Kelly, Tromp y Guanipa. 


Nos disculpa si nos por a lubida un of otro 
famia of conocir den nos tristeza. 


Acto di entiero lo tuma lugar Diaranson 29 
di Maart 2023 di 2’or pa cu 4’or di atardi na 
Aurora Funeral Home y despues lo sali bai pa 
santana Catolico na Santa Cruz. 


Nos ta lamenta cu despues di entiero nos no 
por ricibi bishita di condolencia na cas. 


Wat een verdriet en wat een gemis. 
Op de eerste lentedag is mijn lieve 
man, onze vader en opa overleden. 


Paul Bouts 
12-12-1946 – 21-03-2023 


Paul was een levensgenieter, 
liefdevol, een denker en 
ondernemer. 


Bovenal was hij er altijd voor je als je 
hem nodig had. 
We missen je en houden van je. Op 
hele mooie herinneringen. 


Rust in vrede 


Anna Bouts-Wagenborg 
Anne en Marcel 
Marlon en Roos 
Nicole 
Hugo en Sam 


Als je afscheid wilt nemen kan dit 
dinsdag 28 maart 2023 van 14:00 uur 
tot 15:30 uur. 
Er is dan ook gelegenheid tot 
condoleren. Aansluitend is de 
crematie tot 16:00 uur. 
Aurora Funeral Home – Cumana 76 


Gradicimento 


Pa medio di esaki famia kier a gradici tur 
esnan cu di un of otro manera a mustra 
nan atencion, sosten y consuelo durante, 
fayecimento y entiero di nos defunto stima: 
Sr: Antonio 
Eugenio Kelly 


Un gradicimento special ta bay na tur 
famia,bisiña y conocirnan. 


Na HOH Aruba specialmente staff y 
personal di piso 4, 
pa e bon trato y pasenshi ricibi. 


Na Aurora Funeral Home 
pa e exelente servicio. 


Boso presencia tabata un 
gran consuelo pa nos. 


H 
ulpbestuurskantoren (HBK) ta informa 
di tur su clientenan cu nan ta cera riba 
dialuna 27 di maart 2023 en conex- 
ion cu continuacion di e software- 
upgrade den nan sistema di ICT. 
Por fabor tuma bo nota y nos ta ofrece 
nos disculpa pa cualkier inconveniencia 
cu esaki por causa. 


Hulpbestuurs- 
kantoren ta cera 
riba 27 maart 2023 


D 
iadomingo algo prome cu 2’or di 
merdia, un Taxi van di marca KIA, 
tabata riba e caminda di Anytime na 
Paradera bay zuid, direccion di Rooi Afo, 
net na momento cu e motor di e auto 
a pega candela. E chauffeur mesora a 
baha y a pidi pa presencia di brandweer 
y polis cu urgencia. 
Polis y Brandweer a yega basta lihe na 
e sitio y a bin topa cu e  parti di dilanti 
completamente na candela, mesora a 
cuminsa combati e candela y hopi lihe 
a logra domina y paga e candela. E auto 
na e parti di dilanti a ricibi hopi daño di 
candela, huma y awa. 


Un taxi van di marca 
KIA a pega candela riba 
caminda na Rooi Afo 


